BASES DE LA I CONVOCATÒRIA CONJUNTA ENTRE LES CORTS VALENCIANES I LA UNIVERSITAT D'ALACANT, PER A DOTAR BEQUES DE DOCTORAT A ESTUDIANTS LLATINOAMERICANS PERÍODE 2006/2007 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/430)
  + [Valencià](/va/acuerdo/430)






Selector de idioma

Leer

* [Español](/es/acuerdo/430)
* [Valencià](/va/acuerdo/430)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA I CONVOCATÒRIA CONJUNTA ENTRE LES CORTS VALENCIANES I LA UNIVERSITAT D'ALACANT, PER A DOTAR BEQUES DE DOCTORAT A ESTUDIANTS LLATINOAMERICANS PERÍODE 2006/2007[Butlletí Oficial Universitat d'Alacant](/ca/Publicacion)
===================================================================================================================================================================================================================================

Secretaria General

Butlletí Oficial Universitat d'Alacant





BASES DE LA I CONVOCATÒRIA CONJUNTA ENTRE LES CORTS VALENCIANES I LA UNIVERSITAT D'ALACANT, PER A DOTAR BEQUES DE DOCTORAT A ESTUDIANTS LLATINOAMERICANS PERÍODE 2006/2007

Data d'aprovació
:   31/10/2006

Data de publicació
:   07/11/2006

Òrgan competent
:   Vicerectora de Relacions Internacionals i Cooperació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=430.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/430)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/430)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA I CONVOCATÒRIA CONJUNTA ENTRE LES CORTS VALENCIANES I LA UNIVERSITAT D'ALACANT, PER A DOTAR BEQUES DE DOCTORAT A ESTUDIANTS LLATINOAMERICANS PERÍODE 2006/2007&url=https://www.boua.ua.es/va/acuerdo/430)

**Títol:** BASES DE LA I CONVOCATÒRIA CONJUNTA ENTRE LES CORTS VALENCIANES I LA UNIVERSITAT D'ALACANT, PER A DOTAR BEQUES DE DOCTORAT A ESTUDIANTS LLATINOAMERICANS PERÍODE 2006/2007

**Secció:** CONVOCATÒRIES I CONCURSOS

**Òrgan:** Vicerectora de Relacions Internacionals i Cooperació

**Data d'aprovació:** dimarts, 31 d'octubre de 2006

BASES DE LA I CONVOCATÒRIA  
  CONJUNTA ENTRE LES CORTS VALENCIANES I LA UNIVERSITAT D'ALACANT, PER A   
 DOTAR BEQUES DE DOCTORAT A ESTUDIANTS LLATINOAMERICANS  
  PERÎODE 2006/2007  
    
 La Universitat d'Alacant, dins del marc de col·laboració subscrit amb les Corts Valencianes el 29 de juliol del 2005, publica la següent convocatòria per a l'adjudicació de fons destinats a afavorir i impulsar la realització d'accions que contribuïsquen a la formació de recursos humans en els països llatinoamericans.  
 1.      Objecte  
 L'objecte de les presents bases és regular la dotació de 2 beques destinades a estudiants llatinoamericans per a la realització de Tesis Doctorals sobre temes relacionats amb la posició constitucional dels Parlaments i el Dret parlamentari i que el Vicerectorat de Relacions Internacionals i Cooperació de la U.A. Atorga a través de l'Oficina de Cooperació i Relacions Internacionals, per mitjà de la coordinació acadèmica de l'Institut Iberoamericà d'Estudis Constitucionals (IBEC)  
 La relació de beques es troba en l'annex I de la present convocatòria.  
 2.      Requisits dels participants  
 Podran presentar sol·licituds a esta convocatòria els estudiants que hagen cursat estudis en alguna universitat llatinoamericana o espanyola i que complisquen els següents requisits abans de la finalització del període de presentació d'instàncies:  
 a)     Ser major d'edat segons la Llei espanyola (18 anys) i no tindre més de 45 anys en el moment de finalitzar el termini de presentació d'instàncies.  
 b)     Haver nascut en algun país llatinoamericà i no tindre permís de residència a Espanya per un període superior a 6 mesos al termini de sol·licitud de la beca.  
 c)     Tindre degudament acreditat suficient coneixement de la llengua espanyola per a la realització dels estudis previstos.  
 d)     Posseir la titulació necessària que es requerisca legalment per a cursar els estudis de doctorat o màster oficial si és el cas. Els estudiants hauran de realitzar els tràmits necessaris per a l'oportuna convalidació davant de les autoritats educatives corresponents.  
 e)     No percebre cap ingrés o exercir activitat remunerada que sumada a la beca supere el doble del salari mínim interprofessional.  
 3. Condicions generals de la dotació de les beques  
 1. La beca consta d'un primer període de dos anys (comprés el primer any des de l'1 d'octubre del 2006 fins al 30 de setembre del 2007 i el segon any des de l'1 d'octubre del 2007 fins al 30 de setembre del 2008), amb l'objectiu de realitzar el programa de doctorat o màster oficial si és el cas.  
 En el cas que la Comissió avaluadora ho estime oportú i amb l'únic fi de la realització i posterior defensa de la tesi doctoral i amb un informe previ favorable del tutor assignat, s'ampliarà a un segon període, per un temps màxim de dos anys, en la forma i quantia que determine la Comissió de Selecció.  
 2. Les beques de la present convocatòria consten dels apartats següents:  
 a)      Despeses de desplaçament des del país d'origen fins a Alacant i viceversa. Serà estrictament necessari per a fer efectiu aquest pagament, que el beneficiari presente factura del passatge aeri (no únicament el bitllet d'avió). Així mateix no s'inclouran el pagament de taxes aeroportuàries i semblants.  
 b)     Assegurança mèdica pel període que dure l'estada en la Universitat d'Alacant i que cobrix assistència mèdica primària, no farmacèutica, en les condicions que s'arrepleguen per la Universitat d'Alacant amb la companyia asseguradora corresponent i sempre per a malalties contretes després de l'inici de la beca. Així mateix, assegurança de repatriació per a casos de defunció o malaltia greu.  
 c)     Exempció del pagament de les taxes acadèmiques de matrícula, corresponents a la Universitat d'Alacant per a la realització dels cursos de doctorat o màster oficial si és el cas.  
 d)     Dotació econòmica mensual de huit-cents euros, durant els dotze mesos que dure la seua estada en la Universitat d'Alacant.  
 3. Els alumnes seleccionats s'integraran en els departaments amb les mateixes obligacions i drets que els becaris espanyols dels programes de formació de personal investigador.  
 4. Criteris generals a tindre en compte en la selecció de propostes  
 Els criteris de selecció seran els següents:  
 1. Primer criteri: expedient acadèmic específic:  
             En aquest punt es valora si la formació del candidat té relació directa amb l'especialitat de doctorat o màster oficial si és el cas, per a la qual està sol·licitant la beca.  
 a)     Si els seus estudis superiors pertanyen a una àrea de coneixement diferent de l'especialitat sol·licitada: 0 punts.  
 b)     Si els seus estudis superiors pertanyen a una àrea de coneixement relacionada a l'especialitat sol·licitada: 1 punt.  
 c)     Si els seus estudis superiors pertanyen a una àrea de coneixement que coincidix amb l'especialitat sol·licitada: 2 punts.  
 2. Segon criteri: expedient acadèmic global:  
                    Es pren en compte la mitjana de les qualificacions obtingudes en els estudis superiors, atorgant-los la puntuació següent:  
 a) Mitjana de Matrícula d'Honor: (9,50 a10 pts)   4 punts  
 b) Mitjana d'Excel·lent: (de 8,01 a 9,49 pts)          3 punts  
 c) Mitjana de Notable: (de 7 a 8 pts )                  2 punts  
 d) Mitjana d'Aprovat:(de 5 a 6,99 pts)                 1 punt  
                    A l'efecte d'homogeneïtzar les diverses formes de qualificació operatives en cada país, la qualificació s'establirà percentualment sobre 10 punts.  
 3. Tercer criteri: labor prèvia desenvolupada en treballs de docència i investigació:  
                    Es valorarà les tasques docents i d'investigació, així com el desenvolupament professional que haja pogut exercir el candidat. Es valorarà amb zero punts, quan el candidat no compte amb cap experiència d'aquest tipus, fins a un màxim de 4 punts quan el candidat demostre una experiència excel·lent.  
 4. Quart criteri. Expectatives de Formació:  
             Es valora el potencial de formació del candidat, segons l'edat del mateix, basant-se en el criteri següent:  
 Entre 20 i 25 anys inclusivament es valora amb 2 punts  
 Entre 26 i 35 anys inclusivament es valora amb 1 punts  
 Entre 36 i 40 anys inclusivament es valora amb 0,5 punts  
 Més de 40 anys es valora amb 0 punts  
 L'avaluació estarà subjecta a l'informe de caràcter preceptiu i vinculant que emetrà el director de l'Institut Iberoamericà d'Estudis Constitucionals (IBEC)  
 5. Formalització de sol·licituds  
 Les sol·licituds hauran d'omplir-se pels sol·licitants a través d'Internet, en el formulariprevist a aquest efecte en la següent adreça Web:  
 http://www.ua.es/es/internacional/prog07/doctorado/amlatina.html  
 El termini de presentació de sol·licituds començarà el 31 d'octubre del 2006 i finalitzarà el 15 de novembre del 2006, ambdós inclusivament.  
 6. Selecció de becaris i Comissió de Selecció  
 Complida la data de presentació de sol·licituds, la Universitat d'Alacant, a través de la Comissió de Selecció, en el termini màxim de 30 dies hàbils, avaluarà les sol·licituds i establirà un orde de prelació de les mateixes el qual serà motivat basant-se en els criteris de selecció establits en el punt quatre de les bases de la convocatòria. Aquest orde de prelació serà publicat en la pàg. Web de la Unitat de Cooperació Internacional.  
 <http://www.ua.es/es/internacional/prog07/doctorado/amlatina.html>  
 donant-se per realitzat el tràmit de notificació als interessats.  
 Els peticionaris les sol·licituds dels quals siguen finalment seleccionades, hauran de presentar la documentació requerida en el punt sèptim de les bases de la present convocatòria. El termini per a complir aquest requisit serà de 30 dies hàbils a comptar de l'endemà de la seua notificació. En el cas que el primer candidat seleccionat per a la concessió d'una determinada beca no complira els requisits del punt 2 en el termini establit, s'aplicaria l'orde de prelació fins que algun ho fera.  
 Comissió de Selecció  
 La Comissió de Selecció, anomenada a aquest efecte, té com a competència l'avaluació i selecció de les sol·licituds presentades pels candidats. El seu president serà la Vicerectora de Relacions Internacionals i Cooperació o la persona en qui delegue i estarà integrada per un secretari, que serà el director de l'Institut Iberoamericà d'Estudis Constitucionals. En qualitat de vocals actuaran el director de l'Oficina de Cooperació i Relacions Internacionals i el director del CEDIP, podent així mateix comptar amb assessors externs en el cas que foren necessaris.  
 7. Documents que han de presentar-se en cas de ser seleccionat de forma definitiva  
 a)     Títol acadèmic degudament legalitzat.  
 b)     Còpia compulsada del títol acadèmic i la seua certificació acadèmica personal amb puntuació mitjana obtinguda (indicar el valor màxim i mínim del sistema de puntuació utilitzat) i el nombre total d'hores o crèdits realitzats.  
 c)     Currículum vitae: haurà d'incloure el certificat o justificació documental que avale les activitats acadèmiques i/o professionals ressenyades en aquest.  
 d)     Certificació de l'òrgan competent en cada país d'ingressos anuals percebuts o, si és el cas, declaració jurada de no percebre ingressos.  
 e)     Per als ciutadans de llengua oficial no espanyola, còpia compulsada del certificat oficial acreditatiu del coneixement d'espanyol, amb especificació del nivell.  
 f)       Còpia compulsada del certificat de naixement o del document d'identificació personal o del que reglamentàriament li substituïsca.  
 g)     Tràmit de preadmissió corresponent al Centre on es van a realitzar els cursos de doctorat o màster oficial si és el cas. Correspon al CEDIP (Centre d'Estudis de Doctorat i Postgrau) determinar si el sol·licitant complix els requisits acadèmics necessaris per a realitzar el curs de doctorat o màster oficial que sol·licite.L'admissió definitiva en els cursos es produirà quan la Universitat d'Alacant emeta la “acceptació rectoral d'admissió”, sent aquest últim requisit indispensable perquè l'alumne es considere becari de ple dret.  
 8. Obligacions dels becaris  
 Els becaris estan obligats a:  
 1.      Comunicar la seua acceptació expressa per correu electrònic a la Unitat de Cooperació Internacional de la Universitat d'Alacant (t.qbjvsvksindpi@fk.és) en el termini de deu dies hàbils a partir del dia següent a la notificació de concessió de beca.  
 2.      Personar-se davant del responsable de la Unitat de Cooperació Internacional de la Universitat d'Alacant en el termini de 10 dies hàbils a partir del començament de la beca.  
 3.      Residir en el lloc on realitze els seus estudis durant el període de la beca, i no absentar-se del mateix sense la prèvia comunicació a la Unitat de Cooperació Internacional de la Universitat d'Alacant que resoldrà si és el cas la reducció, revocació o reintegrament de la beca.  
 4.      No canviar d'estudis ni de centre previst sense l'acceptació de l'Oficina de Cooperació i Relacions Internacionals de la Universitat d'Alacant.  
 5.      Sotmetre's a les actuacions de comprovació i seguiment d'aprofitament de la beca.  
 6.      Superar els exàmens o proves corresponents als estudis per als que se'ls ha concedit la beca.  
 7.      Realitzar l'activitat objecte de la beca en el termini que s'establisca en la resolució de la concessió.  
 8.      Tornar al seu país d'origen una vegada finalitzats els estudis que van motivar la concessió de la beca o, si és el cas, quan esta siga rescindida.  
 9. Forma de pagament  
 El pagament de la beca es realitzarà a mes vençut per mitjà de transferència bancària.  
    
    
    
    
    
 Alacant, 31 d'octubre de 2006  
 El president de la Comissió  
    
 Signat: Begoña San Miguel del Hoyo.  
 Vicerectora de Relacions Internacionals i Cooperació  
 Universitat d'Alacant.  
   
 ANNEX I  
    
 Beca 1:   
 Doctorat: “Constitució i Drets Fonamentals a Europa” de l'Àrea de Dret Constitucional del Departament d'Estudis Jurídics de l'Estat  
 Perfil de la plaça: Llicenciats en Dret i Ciència Política que tinguen realitzats estudis de Postgrau o els seus treballs d'Investigació versen en Dret Constitucional, Dret regional/autonòmic, Dret parlamentari, Dret electoral, Dret públic o Integració supranacional.  
 Tutor: D. José Asensi Sabater.  
    
 Beca 2:   
 Doctorat: “Constitució i Drets Fonamentals a Europa” de l'Àrea de Dret Constitucional del Departament d'Estudis Jurídics de l'Estat  
 Perfil de la plaça: Llicenciats en Dret i Ciència Política que tinguen realitzats estudis de Postgrau o els seus treballs d'Investigació versen en Dret Constitucional, Dret regional/autonòmic, Dret parlamentari, Dret electoral, Dret públic o Integració supranacional.  
 Tutor: D. José Asensi Sabater.





[Carretera Sant Vicent del Raspeig s/n  
03388 Sant Vicent del Raspeig - Alacant  
 Tel. 15 336 3192 - Fax 02 745 5506](https://www.google.es/maps/@96.335566,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12524&trk=tyah&trkInfo=tarId%1P8528861515417%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)